اختلفت - سمير صبيح بواسطة احمد العثمانيے في 2022/2/11 (منذ سنة واحدة) تنزيل (4.2 MB) رابط قصيرg+ftاغلاق
المزيد من المقاطع بواسطة احمد العثمانيے
اختلفت والسدر ينغسل بالميت
عكست والگطن يلوي الزناجيل
منو المن عليمن ليش منگول
انقبل عند البشر قربان قابيل
ويوسف ما طلع للآن بالبير
وتلطخنه سوه بدم المچاتيل
اذا لا ريح عدنه ولا اكو مرواح
اخذنا البوه بأسعار المحاصيل
اختلفت والاسد خلوه مرياع
الغنم تاهت ولا يحتاج تأويل
وهبل واللاة ردت هاي الايام
وردت ناس تركع للتماثيل
وخلينه العطش ناطور عالماي
بينه العيب مو عمية الغرابيل
عشر اظهور هذا الهم ورثناه
ونورثه الغيرنه التوهم گصاميل
جمر جوة الرماد وساكته النار
اقل نفخة الفراش يصير ابابيل
واجتك للحلگ لتعوفها تضيع
ولا تنطيها فرصة العالت تعيل